Diari Oficial de la Generalitat Valenciana


Sumari del DOGV 8947, del 09-11-2020 (2020/9073)

Informació pública de l'Informe ambiental i territorial estratègic del Pla de reforma interior per a canvi d'ús de solar situat en la plaça Doctor Fleming número 1.
--------------------------------------------------------------------------------------------------------------------------------------------------------------------

### Dades del document

Número de DOGV
:   8947

Data del DOGV
:   09-11-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/9073


Data del document
:   26-10-2020

Organisme emissor
:   Ajuntament de Benidorm

Tipus de document
:   Anunci

Descriptors 

:   * Benidorm
    * pla d'urbanisme
    * administració local

Informació pública de l'Informe ambiental i territorial estratègic del Pla de reforma interior per a canvi d'ús de solar situat en la plaça Doctor Fleming número 1. [2020/9073]  
En compliment del que es disposa en l'article 51.7 de la Llei 5/2015, de 25 de juliol, de la Generalitat d'Ordenació del Territori, Urbanisme i Paisatge de la Comunitat Valenciana, i en compliment del Decret de l'Alcaldia número 4712/2017 de data 6 de novembre de 2017, es procedix a la publicació de la resolució d'Informe Ambiental i Territorial Estratègic favorable en el procediment simplificat d'Avaluació Ambiental i Territorial Estratègica del Pla de Reforma Interior per a canvi d'ús de solar situat en plaça Doctor Fleming núm. 1. L'Informe Ambiental i Territorial Estratègic es troba inserit en la pàgina web: www.benidorm.org.  
  
A iniciativa de la mercantil Sociedad Estatal Correos i Telegrafos SA, amb CIF núm. A-83052407 s'ha presentat en data 13 d'octubre de 2020 (REGING-11864) instància, a fi d'iniciar el procediment d'Avaluació Ambiental i Territorial Estratègic del Pla de Reforma Interior per al canvi d'ús de la parcel·la situada en la plaça Doctor Fleming núm. 1, classificada com a Sòl Urbà, de 225 m² de superfície, passant-la a ús residencial (terciari compatible), eliminant l'ús dotacional - Sistemes Generals per a Serveis Urbans de Comunicacions (clave S/R)- per no ser necessari, adjudicant les mateixes característiques edificatòries que a la seua zona d'ordenació correspon, en aquest cas «Eixample de Casc», Nivell d'Ús b (EC-b) conforme a les Normes Urbanístiques del vigent Pla General Municipal d'Ordenació vigent, amb el que es genera 1.125 m² tc d'increment lucratiu residencial/hoteler, devent per a això complir els estàndards legalment aplicables previstos en l'article 63.3 de la LOTUP, i la seua corresponent compensació dotacional per l'augment d'edificabilitat, conforme a les determinacions de la 2a Actualització de la Modificació Puntual del Pla General núm. 01 Incentivació Hotelera (maig 2016).  
Vist l'acord de la Comissió d'Avaluació Ambiental Estratègica de Plans i Programes en la seua sessió de data 16 d'octubre de 2020, l'informe emés per l'Arquitecte Municipal, i Ponent de la Comissió d'Avaluació Ambiental i Territorial Estratègica de Plans i Programes, de data 13 d'octubre de 2020, amb relació al Document Inicial Estratègic i esborrany del Pla de Reforma Interior per a canvi d'ús de solar situat en plaça Doctor Fleming núm. 1, de conformitat amb el que es preveu en els articles 51, 57 i concordants de la LOTUP, i considerant, d'acord amb els criteris dels seus annexos VII i VIII, que la proposta no té incidència significativa en el model territorial vigent en el municipi, no produïx increment significatiu en el consum de recursos; no modifica els objectius de qualitat en relació amb la gestió urbanística pel que, pel seu limitat contingut no té incidència significativa sobre el model territorial vigent en el municipi i que no hi ha afecció mediambiental ni paisatgística en l'alternativa de l'ordenació proposada, per la present, en virtut de les atribucions conferides per la legislació vigent en matèria de règim local, aquesta Alcaldia resol:  
  
  
Primer  
Emetre Informe Ambiental i Territorial Estratègic favorable en el procediment simplificat d'avaluació ambiental i territorial estratègica Pla de Reforma Interior (PRI) per al canvi d'ús de solar situat en plaça Doctor Fleming núm. 1, antiga oficina de Correus i Telègrafs, per no tindre efectes significatius sobre el medi ambient, amb el compliment de les consideracions contingudes en el citat informe, conforme als criteris establits en l'Annex VIII de la Llei 5/2015, de 25 de juliol, de la Generalitat d'Ordenació del Territori, Urbanisme i Paisatge de la Comunitat Valenciana (LOTUP), corresponent continuar la tramitació conforme al Capítol III del Títol III del Llibre I de la LOTUP, o a la legislació sectorial corresponent.  
Segon  
Durant la tramitació urbanística del Pla de Reforma Interior s'hauran de tindre en compte les consideracions contingudes en l'informe de la Prefectura d'Enginyeria Municipal de 22 de setembre de 2020:  
1. L'instrument de planejament ha de determinar quina és la forma de materialització de les dotacions públiques derivades de l'increment d'aprofitament, decantant-se per una de les establides en l'article 36.5 de la LOTUP. A més aquesta forma ha d'incorporar-se a la part amb eficàcia normativa.  
2. Segons l'article 20 de la Normativa del PATRICOVA, s'hauran d'adoptar les condicions generals d'adequació de les edificacions indicades en l'Annex I del Decret 201/2015:  
«1. En les zones subjectes a perillositat d'inundació, s'establixen les següents condicions:  
a) En aquelles zones on el calat d'inundació supere els huitanta centímetres (80 cm) es disposarà d'accés a la coberta o terrat a través d'escala des de l'interior de l'immoble.  
b) La disposició de les noves edificacions es realitzarà de manera que s'orienten en el sentit del flux desbordat. S'evitarà la seua disposició transversal per a no causar efectes de barrera que produïsquen sobre elevació del calat aconseguit per les aigües en l'entorn.  
c) El format corresponent a la planta baixa de les futures construccions se situarà per damunt de la rasant del carrer circumdant.  
2. Es prohibixen els usos residencials, industrials i comercials, excepte la part destinada a magatzematge, a cota inferior a la rasant del terreny o del carrer.»  
3. Durant la tramitació urbanística hauran d'adoptar-se millores en la xarxa de pluvials en l'àrea on es localitza el PRI que minoren la incidència del risc d'inundació en la zona. Concretament s'hauran de millorar els elements de captació d'aigües pluvials al carrer Ferreries, així com l'execució d'un nou col·lector de pluvials d'O500 mm PVC i possibles millores en l'accessibilitat per als vianants i del trànsit rodat derivades de la realització d'aquests actuacions. Les esmentades actuacions es definiran i valoraran en el document tècnic redactat sota els criteris de l'article 45 i l'Annex III (infraestructures urbanes en la via pública) de l'Ordenança Municipal d'Autoritzacions Urbanístiques i d'Activitats, amb especial esment al plec de condicions d'Execució d'obres d'Aigua Potable i Sanejament en el Terme Municipal de Benidorm. Aquest document es presentarà en fase execució en l'àmbit de la llicència d'obra d'edificació, i haurà de ser informat favorablement per l'Àrea d'Enginyeria municipal.  
4. Respecte a l'Article 40.5 de la LOTUP, l'estudi de viabilitat econòmica i memòria de sostenibilitat econòmica, s'incorporarà al PRI les previsions de l'informe de l'Assistència Tècnica Municipal.  
  
Tercer  
De conformitat amb el que es preveu en l'article 51.7 de la LOTUP, contra la present resolució, per no ser un acte definitiu en via administrativa, no cap cap recurs, sense perjudici dels quals, si escau, procedisquen en via judicial contenciós-administrativa enfront de la disposició de caràcter general que haguera aprovat el pla o programa, o bé, sense perjudici dels quals procedisquen en via administrativa enfront de l'acte, si s'escau, d'aprovació del pla o programa; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
  
Quart  
De conformitat amb el que es preveu en l'article 51.7 in fine de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla o programa en el termini màxim de quatre anys des de la seua publicació.  
  
Cinqué  
Notificar aquesta resolució als interessats que apareguen en l'expedient ambiental d'aquesta actuació, incloent-hi aquesta resolució en la documentació de planejament urbanístic.  
  
Sisé  
De conformitat amb el que es preveu en l'article 51.7 in fine de la LOTUP, publicar aquesta resolució en el Diari Oficial de la Generalitat Valenciana.  
  
Benidorm, 26 d'octubre de 2020.- La regidora-delegada d'Urbanisme: Lourdes Caselles Domenech.